Mermaid vs Sailor

Mermaid vs Sailor (בעברית: בת ים נגד ספן) הוא המיני-אלבום הראשון של הזמרת-יוצרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס. המיני-אלבום יצא לאור באופן עצמאי ב-23 בנובמבר 2007, והופץ דרך הפרופיל הרשמי שלה ברשת החברתית מייספייס. דיאמנדיס הקליטה בביתה שישה שירים עבורו, ויצרה כ-70 עותקי CD-R. בנוסף, היא שלחה את המיני-אלבום למספר חברות תקליטים בתקווה להשיג חוזה; בסופו של דבר היא הוחתמה ב-"679 רקורדינגס" בשנת 2008. המיני-אלבום הוא אוסף של רצועות אינדי פופ, ובהפקתם השתמשה הזמרת פעמים רבות בקלידים.

דיאמנדיס כתבה והפיקה בעצמה את כל ששת השירים המופיעים במיני-אלבום, באמצעות תוכנת המחשב GarageBand. חלק מהשירים נכללו מאוחר יותר בפרויקטים אחרים של דיאמנדיס, כדוגמת המיני-אלבום השני שלה, The Crown Jewels EP, משנת 2009, וכן השירים "Hermit the Frog" ו-"Seventeen" שנכללו באלבום האולפן הראשון שלה, The Family Jewels, משנת 2010. Mermaid vs Sailor זכה לביקורות חיוביות בדרך כלל ממבקרי מוזיקה, שטענו כי הוא מעיד על הפוטנציאל של דיאמנדיס כאמנית.

== רקע ופרסום ==
דיאמנדיס החלה את הקריירה שלה כמוזיקאית בגיל 18, כשהחלה להגיע לאודישנים לתפקידים במחזות זמר בלונדון. על אף שנבחנה במספר אודישנים, היא לא הצליחה להשיג תפקידים, והחלה להלחין ולהפיק שירים בעצמה באמצעות התוכנה "GarageBand" במחשב הנייד האישי שלה.<ref name="BBC Music interview 2009"></ref> בערך בתקופה זו, היא החלה ללמוד לנגן על קלידים, הכלי בו השתמשתה רבות במיני-אלבום.<ref name="Medium interview 2019" /> לאחר שסיימה מספר שירים, היא אספה אותן לקלטת ושלה אותה למספר חברות תקליטים גדולות.<ref name="BBC Music interview 2009" />

Mermaid vs Sailor יצא לאור ב-23 בנובמבר 2007, דרך דף הפרופיל הרשמי של דיאמנדיס ברשת החברתית מייספייס. ניתן היה לרכוש אותו באופן דיגיטלי כהורדה בתשלום או כעותק CD-R שהוכן בעבודת יד על ידי דיאמנדיס עצמה. לדבריה, היא הפיקה וארזה כ-70 עותקים פיזיים של המיני-אלבום. הדיסק הגיע בתוך שרוול שקוף העטוף במדבקות, ממתקים קשים וסרט.<ref name="Liner notes" /> דיאמנדיס גבתה תשלום של הרכישה באמצעות עסקאות PayPal.<ref name="Medium interview 2019"></ref> בנובמבר 2009, יצרה חברת התקליטים הלא רשמית, Story Tailors, גרסת בוטלג למיני-אלבום, של 35 תקליטי ויניל בגודל 10 אינץ'.<ref name="Unofficial vinyl liner notes"></ref>

במהלך פעילותה במייספייס, כינתה דיאמנדיס את עצמה "אמנית אינדי עם מטרות פופ".<ref name="Medium interview 2019" /> בשלב זה בקריירה שלה, לקחה דיאמנדיס השראה מאמניות כמו גוון סטפני ובריטני ספירס.<ref name="AllMusic biography"></ref>

== שירים וכתיבה ==
דיאמנדיס בהופעה, 2010.
בסך הכל, Mermaid vs Sailor מכיל שישה שירים שדיאמנדיס כתבה, הפיקה והקליטה.<ref name="Liner notes" /> שלושה מהשירים במיני-אלבום הופיעו בסופו של דבר באלבומים אחרים של הזמרת. ל-"Seventeen" ו-"Hermit the Frog", הקליטה הזמרת גרסאות חדשות, שנכללו באלבום האולפן הראשון שלה, The Family Jewels, משנת 2010, אם כי הראשון נכלל רק כרצועת בונוס במהדורות הדלוקס היפנית והסטנדרט האמריקאית.<ref name="TFJ Japan edition"></ref><ref name="TFJ Apple Music US"></ref> "Simplify", הרצועה החמישית במיני-אלבום, הוקלטה גם הוא מחדש, ונכלל במיני-אלבום The Crown Jewels EP, משנת 2009.<ref name="The Crown Jewels EP Google Play"></ref>

המיני-אלבום נפתח עם "Seventeen", שיר המספר את סיפורו של אירוע לא ידוע שהתרחש בחייה של דיאמנדיס כשהייתה בת 17.<ref name="Lyrics collection"></ref> השיר השני, "Horror Pop", עוסק בהורוסקופים, במזלות ובאסטרולוגיה.<ref name="Lyrics collection" /> הרצועה השלישית, "Hermit the Frog", נכתבה בדי מינור והיא משחק מילים של הדמות "קרמיט הצפרדע" מהחבובות.<ref name="Hermit the Frog sheet music"></ref> "Daddy Was a Sailor" ו-"Simplify" הם הרצועות הרביעית והחמישית של המיני-אלבום, בהתאמה. באחרון, שינתה הזמרת את מילות השיר זמן קצר ההוצאה, כאשר החליפה את השורה "Monopoly is underrated" ל-"board games are underrated".<ref name="Lyrics collection" /> המיני-אלבום נסגר ברצועה השישית, "Plastic Rainbow".<ref name="Liner notes"></ref> בשנת 2010, בעת הקלטת "Seventeen" ו-"Hermit the Frog" בשנית, הם הופקו מחדש על ידי המוזיקאי האנגלי ליאם האו.<ref name="TFJ liner notes"></ref>

== ביקורות והשפעה ==
Mermaid vs Sailor זכה לביקורות חיוביות ממבקרי המוזיקה. ריק פולטון מהדיילי רקורד כתב כי המיני-אלבום גרם לחשיפה נרחבת של דיאמנדיס כאמנית, והרגיש שזה עזר לבסס אותה כ"עוד סיפור הצלחה של מייספייס".<ref name="Daily Record interview"></ref>

בשנת 2008, שנה לאחר יציאת המיני-אלבום, הוחתמה דיאמנדיס בחברת התקליטים 679 רקורדינגס, חטיבת משנה של חברת התקליטים וורנר מיוזיק גרופ.<ref name="Daily Record interview" /> בהמשך, הפופולריות של המיני-אלבום ופרופיל המייספייס שלה הובילו לגילויה על ידי ראש ניאון גולד רקורדס, דרק דייוויס, שעבד עם דיאמנדיס במשך תקופה של שישה חודשים,<ref name="Daily Record interview" /><ref name="Vice magazine interview"></ref> וקבע לה, בין היתר, מופע חימום בהופעות של הזמר האוסטרלי גוטייה.<ref name="Contactmusic biography"></ref>

== רשימת רצועות ==

== היסטוריית יציאות לאור ==
{| class="wikitable plainrowheaders"
|-
! scope="col"| אזור
! scope="col"| תאריך
! scope="col"| פורמט (ים)
! scope="col"| חברת תקליטים
|-
! scope="row"| שונים
| 23 בנובמבר 2007
| CD-R • הורדה דיגיטלית • הזרמת מוזיקה
| הוצאה עצמאית
|}

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2007
קטגוריה:אלבומי מרינה דיאמנדיס
קטגוריה:מיני-אלבומים באנגלית